b"\n_START_ARTICLE_\nWalter Matthau\n_START_PARAGRAPH_\nWalter John Matthau (alkujaan Walter John Matthow,  1. lokakuuta 1920 New York Yhdysvallat \xe2\x80\x93 1. hein\xc3\xa4kuuta 2000 Santa Monica) oli yhdysvaltalainen n\xc3\xa4yttelij\xc3\xa4, joka sai Oscar-palkinnon elokuvasta Onnenonkijat. H\xc3\xa4nen tunnetuin roolinsa oli \xe2\x80\x9dOscar Madison\xe2\x80\x9d elokuvassa Parittomat kaverukset (The Odd Couple). Muita elokuvia muun muassa Ville Vallaton ja Earthquake. Yst\xc3\xa4v\xc3\xa4ns\xc3\xa4 Jack Lemmonin kanssa h\xc3\xa4n teki useita elokuvia kuten Etusivu uusiks', \xc3\x84ksyt vanhat herrat ja \xc3\x84ksymm\xc3\xa4t vanhat herrat._NEWLINE_Matthow syntyi New York Cityss\xc3\xa4 Lower East Sidessa. H\xc3\xa4nen \xc3\xa4itins\xc3\xa4 oli Rose Berolsky oli liettuanjuutalainen, joka ty\xc3\xb6skenteli makeiskaupassa, ja h\xc3\xa4nen is\xc3\xa4ns\xc3\xa4 Milton Matthow oli ukrainanjuutalainen s\xc3\xa4hk\xc3\xb6mies, joka oli kotoisin Kiovasta, Ukrainasta . Perheen alkuper\xc3\xa4inen nimi oli Matu\xc5\xa1anskajaski._NEWLINE_Matthau tunnettiin ohjaajien parissa j\xc3\xa4rk\xc3\xa4ht\xc3\xa4m\xc3\xa4tt\xc3\xb6m\xc3\xa4n ammattitaitoisena: kunhan k\xc3\xa4sikirjoitus oli kunnollinen, sai ohjaaja rauhassa vaikka torkkua. Matthau kehitteli tilanteita virtuoosimaisesti improvisoiden, eik\xc3\xa4 h\xc3\xa4nen ottojaan tarvinnut yleens\xc3\xa4 uusia. Vain h\xc3\xa4nen pitk\xc3\xa4aikaisen yst\xc3\xa4v\xc3\xa4ns\xc3\xa4 Jack Lemmonin mukana olo samassa filmiss\xc3\xa4 vaati kriitikoiden mukaan tarkkaavaisuutta: Markku Tuulen ja Antti Alasen mielest\xc3\xa4 Lemmonin hysteerisyys saattoi ajoittain olla niin p\xc3\xa4\xc3\xa4lle tunkevaa, ett\xc3\xa4 Matthaunkin normaalisti j\xc3\xa4rkkym\xc3\xa4t\xc3\xb6n k\xc3\xa4ynti saattoi horjahdella._NEWLINE_Matthau sai 1970-luvulla syd\xc3\xa4nkohtauksen, jolloin h\xc3\xa4n lopetti ketjutupakoinnin ja alkoi k\xc3\xa4vell\xc3\xa4 viisi mailia p\xc3\xa4iv\xc3\xa4ss\xc3\xa4. H\xc3\xa4n kuoli syd\xc3\xa4nkohtaukseen sairaalassa Santa Monicassa 79-vuotiaana 1. hein\xc3\xa4kuuta 2000."